| Gaivota escura |
| --- |
| *Larus fuscus graellsii* en Inglaterra |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Laridae |
| Xénero: | *Larus* |
| Especie: | ***L. fuscus*** |

 |
| Nome binomial |
| '**Larus fuscus'**Linnaeus, 1758 |

*Larus fuscus graellsii*
A **gaivota escura**, **maroto** ou **papón** (*Larus fuscus*) é unha das gaivotas máis espalladas por Europa

Descrición
----------

Un exemplar adulto mide uns 54 cm de lonxitude. A plumaxe é branca coa parte superior de cor gris lousa. O bico, moi forte, ten na parte inferior dianteira un punto vermello. As patas son na súa meirande parte amarelas. O aspecto dos machos e o das femias é semellante.

Sistemática
-----------

Ten catro  (segundo algunhas clasificacións dúas ou tres) subespecies europeas:

* *Larus fuscus fuscus*, do mar Báltico e o leste de Escandinavia. A parte superior e negra acibeche.
* *Larus fuscus intermedius*, de Dinamarca, Países Baixos, Noruega. Parte superior de cor negro tizón.
* *Larus fuscus graellsii*, das Illas Británicas, Islandia, norte de Francia. Parte superior de cor gris escura.
* *Larus fuscus heuglini*, ocupa o norte de Siberia.

Distribución
------------

Exemplar adulto
Adulto e inmaturo.
As poboacións máis importantes desta especie está no Reino Unido. Tamén son considerables as poboacións de Islandia, Illas Feroe, Escandinavia e Países Baixos. O resto de poboacións distribúense polas repúblicas bálticas ata o norte de Siberia, Francia, España , Portugal e Polonia. Son aves exclusivamente costeiras que se alimentan case exclusivamente no mar, tamén lonxe da costa. Son migratorias. Pasan o inverno desde as illas Británicas ó oeste de África. En inverno é un visitante regular das costas norteamericanas, as que chega probablemente dende Islandia.

### Poboación en Galiza

A gaivota escura é principalmente invernante en Galiza aínda que tamén existen pequenas poboacións ó longo da costa galega.
No ano 2000 contabilizáronse unhas 330 parellas aniñantes nas Illas Sisargas, Sálvora, Coelleira e nas Illas Cíes principalmente. Como invernante a súa poboación varía entre os 6.000 e os 14.000 exemplares.

Reprodución
-----------

Cría en colonias á beira do mar ou en lagos. Fai o niño no chan dos acantilados. Adoita poñer tres ovos. Os exemplares novos son de cor castaña anegrada na parte superior. Tardan catro anos en chegar ó estado adulto.

Notas
-----

1. ↑  BirdLife International (2012). "*Larus fuscus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Gaviota sombría invernante. Revista Quercus, Nº331, Septembro 2013 *(en castelán)*

Véxase tamén
------------

### Bibliografía

* *Guía das aves de Galicia* (1991), Editorial Baía.

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Gaivota escura*** |

* LBBG pages on www.gull-research.org
* Imaxes de Gaivotas escuras de tódalas idades

|  |  |
| --- | --- |
| Control de autoridades | 
* Wd: Q27160
* BNCF: 59161
* BNF: 15596801k
* BRE: 2074527
* LCCN: sh85076192

 |

|  |  |
| --- | --- |
| Identificadores taxonómicos | 
* ADW: Larus\_fuscus
* Avibase: 49025D8B171EFAD7
* BioLib: 8697
* BirdLife: 22694373
* DORIS: 1731
* Dyntaxa: 205660
* eBird: lbbgul
* FE: 96936
* FE-New: ID
* GBIF: 2481174
* GNAB: lesser-black-backed-gull
* IBC: ID
* iNaturalist: 4381
* IRMNG: 10189961
* ITIS: 176821
* IUCN: 22694373
* NBN: NBNSYS0000000037
* NCBI: 8915
* SeaLifeBase: 75061
* Soortenregister: 139315
* TAXREF: 3297
* WoRMS: 137142
* Xeno-canto: Larus-fuscus

 |

|  |  |
| --- | --- |
| Identificadores | 
* UMLS: C0999224

 |